ഉള്ളംനിറയെ ലോലക്കിന്റെ വൈവിധ്യം കായംകുളം ലോക്ക്ഡൗണിന്റെ വിരസതയകറ്റാന് തുടങ്ങിയതാണ് കമ്മല്നിര്മാണം. ആവശ്യക്കാരേറിയതോടെ പ്ലസ്ടു വിദ്യാര്ഥിനിക്ക് വരുമാനമാര്ഗവുമാണ് കമ്മല്നിര്മാണം. ലോക്ക്ഡൗണ് സമയത്താണ് കമ്മല് നിര്മിച്ചുതുടങ്ങിയത്. കായംകുളം രാമപുരം അര്ച്ചനയില് എസ് അര്ച്ചന കായംകുളം ഗവ. ബോയ്സ് ഹയര് സെക്കന്ഡറിയിലെ പ്ലസ്ടു കംപ്യൂട്ടര് സയന്സ് വിദ്യാര്ഥിനിയാണ്. കൂട്ടുകാര്ക്ക് സമ്മാനം നല്കാനാണ് നിര്മാണം തുടങ്ങിയത്. ആവശ്യക്കാര് കൂടിയതോടെയാണ് ഓര്ഡര് അനുസരിച്ച് കമ്മല് നിര്മാണം തുടങ്ങിയത്. 10 മുതല് 100 രൂപ വരെയുള്ള കമ്മലുകളാണ് നിര്മിക്കുന്നത്. ആവശ്യക്കാരുടെ താല്പ്പര്യത്തിനും ഇഷ്ട ഡിസൈനും ഡ്രസിന്റെ കളറിനും അനുയോജ്യവുമായ കമ്മലുകള് നിര്മിക്കുന്നുണ്ട്. ഫെവിക്രില് മോള്ഡിറ്റ് ക്ലേയും ഫാബ്രിക് പെയിന്റുമാണ് ഉപയോഗിക്കുന്നത്. സമൂഹമാധ്യമങ്ങളിലൂടെയാണ് ഓര്ഡര് ലഭിക്കുന്നത്. കമ്മലിന് പുറമെ പതിനഞ്ചോളം പ്ലാസ്റ്റിക് രഹിത കലാ സൃഷ്ടികളുമുണ്ട്. നൂറോളം ബോട്ടില് ആര്ട്ട് വര്ക്കും പ്ലാസ്റ്റര് ഒഫ് പാരിസ് നിര്മിതികളുമുണ്ട്. സ്ക്രാപ്പ് ബുക്ക്, എക്സ്പ്ലോഷന് ബോക്സ്, ന്യൂസ് പേപ്പര് ഉപയോഗിച്ച് പാവ നിര്മാണം, എംബ്രോയിഡറി വര്ക്കുകള്, സാരി ആര്ട്ട്, വാള് ഹാങ്ങിങ്, ലീഫ് എക്സ്പ്രഷന് ആര്ട്ട്, മ്യൂറല് പെയിന്റിങ്, ഡ്രീം ക്യാച്ചര്, ആഭരണനിര്മാണം എന്നിവയിലും മികവ് പുലര്ത്തിയിട്ടുണ്ട്. ചെലവ് കുറഞ്ഞ രീതിയില് ആനയുടെ നെറ്റിപ്പട്ടം നിര്മിക്കുകയാണ് ഇപ്പോള് അര്ച്ചന. ശശികുമാറിന്റെയും സന്താനവല്ലിയുടെയും മകളാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആലപ്പുഴയില് അധ്യാപിക പുഴയില് മുങ്ങി മരിച്ചു എരിതീയില് ഇന്ധനം പകര്ന്ന്... ഈ ഫ്രെയിമില് ലേഡീസ് മാത്രം വരുന്നു, പുസ്തകവണ്ടി മലക്കപ്പാറ ടൂറിസം സര്വീസ് ഉദ്ഘാടനം നാളെ